โกวเล้ง

โกวเล้ง (古龙 กู่หลง) มีชื่อจริงว่า เอี้ยวฮั้ว แซ่ฮิ้ม (สำเนียงแต้จิ๋ว หากออกเสียงเป็นสำเนียงจีนกลางจะอ่านว่า สยง เย่า หัว - สยงหรือฮิ้มเป็นแซ่ แปลตามตัวอักษรว่าหมี) เกิดเมื่อ 7 มิถุนายน พ.ศ. 2481 และเสียชีวิต 21 กันยายน พ.ศ. 2528 ที่โรงพยาบาลซันจวิน กรุงไทเป ด้วยโรคตับแข็งเพราะการดื่มสุราหนัก จนมีฉายาว่า "ปีศาจสุรา"  สิริอายุ 47 ปี มีภรรยา 3 คน มีบุตร 2 คน

**การศึกษา**
ศึกษาชั้นประถมที่ฮ่องกง จนกระทั่งอายุ 14 ปี จึงไปเรียนต่อที่ไต้หวัน และจบคณะอักษรศาสตร์ แผนกภาษาต่างประเทศ มหาวิทยาลัยต้ากัง

**ชีวิตการงาน**
เข้าทำงานแรกเป็นบรรณารักษ์ประจำห้องสมุดของคณะที่ปรึกษาทหารอเมริกันในกรุงไทเป ทำให้มีโอกาสหาความรู้ด้านวรรณกรรมและนวนิยายตะวันตก 

**ชีวิตส่วนตัว**
เป็นคนที่คบหาคนทุกระดับ ติดเพื่อน สุรา นารี ทำให้เขาไม่ค่อยมีทรัพย์สินที่มั่นคง ถึงแม้มีรายได้จากการเขียนหนังสือ ก็ใช้สอยจนหมดสิ้นไปกับเรื่องอบายมุขต่าง ๆ

**ผลงานด้านนวนิยายกำลังภายใน**
พ.ศ. 2502 โกวเล้งก็เริ่มเขียนนิยายกำลังภายในเรื่องแรกคือเรื่อง"ชังเกียงซึ้งเกี่ยม" เป็นแนวบู๊ล้างแค้นธรรมดาทำให้ไม่ค่อยประสบความสำเร็จและนิยายส่วนใหญ่ไม่มีการแปลเป็นภาษาไทยซึ่งชังเกียงซึ้งเกี่ยมก็เช่นกันโดยชื่อนวนิยายเรื่องนี้หากแปลเป็นภาษาไทยจะมีชื่อว่า เทพกระบี่โพยม
พ.ศ. 2506 เขียนเรื่อง "พิฆาตทรชน" ได้รับการตอบรับจากคอนิยาย ทำให้เขาเริ่มมีชื่อเสียง และเป็นการเริ่มต้นใช้นามปากกา "โกวเล้ง" (มังกรโบราณ) อย่างจริงจัง
พ.ศ. 2509 โกวเล้งสร้างแนวการเขียนใหม่ เน้นความรู้สึก ความขัดแย้งทางจิตใจและความคิดของตัวละคร แทรกคติเตือนใจ ปรัชญาชีวิต แบบ "คุณธรรมน้ำมิตร" รวมทั้งการเดินเรื่องแบบบทภาพยนตร์ ซึ่งมีเรื่อง ศึกสายเลือด นักสู้ผู้พิชิต ศึกศรสวาท ธวัชล้ำฟ้า ราชายุทธจักร
ช่วงต่อมานับเป็นยุคทองของโกวเล้ง แสดงให้เห็นถึงความเป็นอัจฉริยะ โกวเล้งเขียนเรื่อง เซียวฮื่อยี้ ได้รับความนิยมจนกลายเป็นนักเขียนมือหนึ่งของไต้หวัน ผลงานโดดเด่นที่สุดของเขาคือเรื่อง ฤทธิ์มีดสั้น

**ผลงานบางส่วน**
# ชุด ชอลิ้วเฮียง
##ศึกวังค้างคาว  - 蝙蝠传奇 Bian Fu Chuan Ji  (Legend of the Bat) 
##พายุทะเลทราย  - 大沙漠 Da Sha Mo  (Vast Desert) 
## กลิ่นหอมกลางธารเลือด  - 血海飘香 Xie Hai Piao Xiang  (Fragrance in the Sea of Blood) 
## ยืมศพคืนวิญญาณ  - 鬼恋传奇 Gui Lian Chuan Ji  (The Legend of the Ghost Lover) 
## กล้วยไม้เที่ยงคืน 午夜兰花 Wu Ye Lan Hua  (Midnight-Blooming Orchid) 
## ตำนานกระบี่หยก  - 新月传奇 Xin Yue Chuan Ji  (Legend of the New Moon) 
## ดวงชะตาดอกท้อ  桃花传奇 Tao Hua Chuan Ji  (Legend of the Peach Blossom) 
## ศึกวังน้ำทิพย์  - 画眉鸟 Hua Mei Niao  (The Thrush) 
#ชุด ฤทธิ์มีดสั้น
## มีดบินไม่พลาดเป้า 小李飞刀  - 多情剑客无情剑 Duo Qing Jian Ke Wu Qing Jian  (Sentimental Swordsman, Ruthless Sword) 
## เหยี่ยวทมิฬ  - 九月鹰飞 Jiu Yue Ying Fei  (Flying Eagle in September) 
## จอมเสเพลชายแดน - 邊城浪子 The Bordertown Prodigal
## ขอบฟ้า จันทรา ดาบ  - 天涯明月刀 Tian Ya Ming Yue Dao  (Midnight, Bright Moon, Saber) 
## มีดบินกรีดฟ้า - 飞刀，又见飞刀 Fei Dao, You Jian Fei Dao  (Flying Dagger, Flying Dagger appears again) 
#ชุด เล็กเชี่ยวหงส์
## หงส์ผงาดฟ้า - 陆小凤传奇 Lu Xiao Feng Chuan Ji  (The Legend of Lu Xiao Feng) 
##จอมโจรปักดอกไม้ - 绣花大盗 Xiu Hua Da Dao  (Embroidery Bandit) 
## สองนักสู้ผู้ยิ่งใหญ่ - 决战前后 Jue Zhan Qian Hou  (Before and After the Duel) 
## บ่อนพนันเบ็ดเงิน - 银钩赌坊 Yin Gou Du Fang  (The Silver Hook Gambling House) 
## หมู่ตึกภูตพราย - 幽灵山庄 You Ling Shan Zhuang  (Ghostly Mountain Cottage) 
## เกาะมหาภัย - 凤舞九天 Feng Wu Jiu Tian  (The Phoenix Dances in Nine Heavens) 
## กระบี่พิโรธ - 剑神一笑 Jian Shen Yi Xiao  (Laughter of the Sword God) 
#ชุด อาวุธของโกวเล้ง
## กระบี่ยั่งยืนยาว หรือ  长生剑 Chang Sheng Jian  (Immortal Sword) 
##ขนนกยูง - 孔雀翎 Kong Que Ling  (Peacock Tail Feathers) 
## ดาบมรกต - 碧玉刀 Bi Yu Dao  (Jasper Saber) 
## ห่วงมากรัก - 多情环 Duo Qing Huan (Passionate Ring)
## ตะขอจำพราก - 离别钩 Li Bie Gou  (Hook of Departure) 
## ทวนทมิฬ - 霸王枪 Ba Wang Qiang  (The Overlord's Spear) 
## ยอดมือปราบ - 七杀手 Qi Sha Shou  (Seven Assassins) 
#ชุด บุตรที่สิบเอ็ด
## เซียวจับอิดนึ้ง - 萧十一郎 Xiao Shi Yi Lang  (The Eleventh Son) 
## ยอดขุนโจร - 火併蕭十一郎 Huo Pin Xiao Shi Yi Lang  (Engulfing the Eleventh Son) 
#ชุด หกเรื่องสยองขวัญ
## วิหคโลหิต - 血鹦鹉 Xie Ying Wu  (Blood Parrot) 
(หมายเหตุ = เรื่องหลังในชุดนี้เป็นการร่วมแต่งกับบุคคลอื่นของโกวเล้งเอง)
นิยายเรื่องเดียว
*ล่าสุดขีด - 碧血洗银枪 Bi Xue Xi Yin Qiang  (Silver Spear Cleansed in Blood) 
*วีรบุรุษสำราญ - 歡樂英雄 Huan Le Ying Xiong ได้แรงบันดาลใจจากเรื่อง Tortilla Flat  (ของ John Steinbeck) นักเขียนชาวอเมริกัน (มีแปลเป็นภาษาไทยชื่อ โลกียชน โดย ประมูล อุณหธูป)
*ธวัชล้ำฟ้า - 大旗英雄传 Da Qi Ying Xiong Chuan  (The Legend of the Hero's Banner) 
*ดาวตก ผีเสื้อ กระบี่ - 流星.蝴蝶.剑 Liu Xing. Hu Die. Jian  (Meteor, Butterfly, Sword) 
*ดาวเดี่ยวไม่เดียวดาย - 孤星传 Gu Xing Chuan  (Lone Star Chronicles) 
*จอมยุทธไร้น้ำตา - 英雄无泪 (Ying Xiong Wu Lei) (The Hero With No Tears)
*ลูกปลาน้อย (เซียวฮือยี้) -  绝代双娇 Jue Dai Shuang Jiao  (The Legendary Twins) 
*กระบี่กระจายหอม - 飘香剑雨 Piao Xiang Jian Yu  (Fragrant Sword Rain) 
*ศึกศรสวาท - 情人箭 Qing Ren Jian  (Lover's Arrow) 
*พญามังกรเจ็ดดาว - 七星龙王 Qi Xing Long Wang  (Seven Star Dragon King) 
*ซาเสี่ยวเอี้ย - 三少爷的剑 San Shao Ye De Jian  (Third Young Master's Sword) 
*ราชายุทธจักร - 武林外史 Wu Lin Wai Shi  (Wulin's Side Story)  
*ไม่มีวันก้มหัวให้
*คมดาบสั้น
*กระดึง สายลม คมดาบ
*บันทึกชำระกระบี่  The Nature Of Jade
*หลั่งเลือดสะท้านภพ
*หมัดพิฆาต
*เหยี่ยวนรกทะเลทราย
*อินทรีผงาดฟ้า
*เทพบุตรยุทธจักร
ใช้ข้อมูลจาก สำนักพิมพ์ สยามอินเตอร์ ฉบับถือลิขสิทธิ์ถูกต้องตามกฎหมาย

**อ้างอิง**

**แหล่งข้อมูลอื่น**
  HKMDB - ฐานข้อมูลผลงาน- 0473325
หมวดหมู่:นักเขียนนิยายกำลังภายใน